hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy en hy hy hy en hy hy hy en hy hy hy en hy hy hy hy en hy hy hy en hy hy hy en hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Գլխավոր Հետաքննություններ և խորքային ուսումնասիրություններ
Փաշինյանը, մասնավորապես, նշեց, որ կառավարության ծրագիրը նպատակաուղղված է բանակցային միջավայրի համար պատշաճ միջավայրի ստեղծմանը նպաստելուն՝ համաձայն հուլիսի վերջին ԵԱՀԿ Մինսկի խմբի համանախագահների տարածած համատեղ հայտարարության։
Վարչապետ Փաշինյանն առաջարկել էր նաև սահմանազատման աշխատանքների մեկնարկի սեփական պլան, ըստ որի՝ հայկական և ադրբեջանական ուժերը սահմանից հետ են քաշվում հավասարապես, և միջազգային կամ ՀԱՊԿ դիտորդները հսկում են սահմանը մինչև սահմանազատման աշխատանքների ավարտը։ Չնայած այս առաջարկը հավանության էր արժանացել ԵԱՀԿ Մինսկի խմբի համանախագահ երկրների կողմից, Ադրբեջանը որևէ կերպ չի արձագանքել դրան։
Ըստ Նիկոլ Փաշինյանի՝ Հայաստանի համար առաջնահերթություն է նաև տարածաշրջանի տրանսպորտային ուղիների ապաշրջափակումը։ «Ադրբեջանն այս գործընթացին խոչընդոտում է ոչ միայն Հայաստանի սուվերեն տարածքն օկուպացնելու ակնհայտ սպառնալիքներով, այլև՝ ի հեճուկս իր պարտավորությունների, հրաժարվում է Հայաստանին միջանցք տրամադրել Հայաստան-Վրաստան, Ադրբեջան-Ռուսաստան երկաթուղու գործարկման համար»,- այս տարվա հուլիսին հայտարարել էր Փաշինյանը՝ նշելով, որ անկախ դրանից, Հայաստանը շարունակելու է «հետևողական աշխատանք» տանել տրանսպորտային ուղիների ապաշրջափակման ուղղությամբ։
Պատերազմի ավարտից հետո Արցախի Հանրապետության անկախության ճանաչման և Արցախի ժողովրդի ինքնորոշման իրավունքի հարցը քաղաքական բանավեճի թեմա է։
Նոր կառավարության ներկայացրած ծրագրում ինքնորոշման իրավունքի իրացումը շարադրված է հակամարտության կարգավորման համար կենսական մի քանի տարրերի հիման վրա, այդ թվում՝ ինքնորոշման։
Կառավարության ծրագրում Արցախին վերաբերող հատվածը բաղկացած է ընդամենը 4 կետից:
Կառավարության ծրագրի և «Քաղաքացիական պայմանագիր» կուսակցության նախընտրական ծրագրի տարբերությունների վերաբերյալ «Փաստերի ստուգման հարթակի» հոդվածը կարող եք գտնել այստեղ։
Օգոստոսի 25-ի երեկոյան Ադրբեջանի զինված ուժերը փակեցին Հայաստանի համար կարևոր նշանակության Գորիս-Կապան միջպետական ճանապարհի մի հատվածը, որը պատերազմի ավարտից հետո հայտնվել էր Ադրբեջանի վերահսկողության տակ։ Վարչապետ Փաշինյանը, խոսելով միջադեպից, նշեց, որ Սյունիքն այդ կերպ Հայաստանից չի կտրվում, քանի որ կա նաև այլընտրանքային՝ դեռևս ոչ ասֆալտապատ ճանապարհ։ «Մեզ շատ պինդ նյարդեր են պետք, մենք չպետք է կարծենք՝ մի օրում, մի ժամում, 6-7 ամսում մեզ հաջողվելու է ստեղծել լիարժեք կայուն միջավայր: Հենց դրա համար էլ կառավարության ծրագրում գրված է առաջնային խնդիրը Հայաստանի և Արցախի շուրջ իրավիճակը կայունացնելն է: [․․․] պետք է հստակ արձանագրենք՝ առաջ ենք գնում խաղաղության օրակարգով»,- հայտարարել է Փաշինյանը։
Օգոստոսի 24-ին Ադրբեջանում ՄԱԿ մշտական համակարգողի հետ հանդիպման ժամանակ Ալիևը ևս մեկ անգամ մեղադրեց ԵԱՀԿ Մինսկի խմբին անգործության մեջ՝ հայտարարելով, որ վերջիններս պետք է նախորդ տարիների ընթացքում սանկցիաներ կիրառեին Հայաստանի դեմ։ «Եթե Հայաստանի նկատմամբ ճիշտ ժամանակին պատժամիջոցներ մտցվեին, եթե Մինսկի խմբի համանախագահները` աշխարհի երեք գերտերությունները, օգտագործեին իրենց ներուժի հինգ տոկոսը, որպեսզի համոզեին կամ հարկադրեին Հայաստանին՝ դուրս բերել իր օկուպացիոն ուժերը, ապա պատերազմ չէր լինի: Հետևաբար, պատերազմի համար պատասխանատվությունը ոչ միայն Հայաստանն է կրում, այլև բոլոր նրանք, ովքեր չկարողացան, կամ չցանկացան հարկադրել նրանց՝ հետևել միջազգային իրավունքին»,- ասել է Ադրբեջանի նախագահը:
Պատերազմի ավարտից հետո ադրբեջանական կողմը պարբերաբար հայտարարել է, որ Ղարաբաղյան հակամարտության շուրջ բանակցությունները ԵԱՀԿ Մինսկի խմբի շրջանակում անիմաստ են։
Ադրբեջանի արտաքին քաղաքական օրակարգում է նաև Հայաստանի հետ խաղաղության  պայմանագիր կնքելու հարցը։ «Եթե Հայաստանը խաղաղություն է ցանկանում, ապա մեզ էլ է պետք խաղաղ համաձայնագիրը: Եթե Հայաստանը պատերազմ է ուզում, ապա կստանա նույն արդյունքը, ինչ նախորդ տարվա աշնանը: Եթե Հայաստանը խաղաղություն է ուզում, ապա պետք է սահմանազատման բանակցություններ վարի: Եթե նրանք դա չանեն, ապա կզղջան», — հունիսին  հայտարարել էր Իլհամ Ալիևը:
Հայաստանի վարչապետ Նիկոլ Փաշինյանն անձամբ չի պատասխանել Ալիևի հայտարարություններին, խաղաղության համաձայնագրի վերաբերյալ նմանատիպ մի հայտարարության ԱԳՆ-ն պատասխանել էր գարնանը։ «Խաղաղության պայմանագիր ստորագրելու համար անհրաժեշտ է նախևառաջ խաղաղ գործընթաց»,- նշված էր հայտարարությունում։
Պատերազմից հետո Ադրբեջանի նախագահ Իլհամ Ալիևի հայտարարություններում խաղաղության կոչերին զուգահեռ հնչում են ռազմատենչ և Լեռնային Ղարաբաղի՝ Ադրբեջանի կազմում առանց կարգավիճակի ապագա ենթադրող ձևակերպումներ։
Բացի այդ, Ալիևը հայտարարել է, որ Լեռնային Ղարաբաղի հակամարտությունը լուծված է, և կոչ է արել դադարել օգտագործել «Լեռնային Ղարաբաղ» տերմինը՝ այն փոխարինելով «Ղարաբաղ»-ով։
Ադրբեջանը պարբերաբար կոչ է անում սկսել սահմանազատման աշխատանքները, սակայն չի նշում սահմանային լարվածությունը թուլացնելու և զորքերը շփման գծից դուր բերելու մասին: Անդրադառնալով սահմանային լարվածությանը՝ Ադրբեջանի Արտաքին գործերի նախարարությունը տարածել էր այսպիսի հայտարարություն. «Հայաստանը տարածքային պահանջներ ունի Ադրբեջանից և չի ցանկանում ընդունել, որ Ադրբեջանը վերականգնել է իր տարածքային ամբողջականությունը։ [.․․] Կայուն խաղաղության կարելի է հասնել միայն միջազգային իրավունքի նկատմամբ հարգանքի հիման վրա»։
Հետաքրքրական է, որ Ալիևը ամերիկյան CNN-ին տված հարցազրույցում ընդունել էր, որ Ադրբեջանն է սկսել 44-օրյա պատերազմը։ Իսկ մի քանի օր անց վերջինս հայտարարեց նաև, որ Հայաստանը կեղծ մեղադրանքներ է հնչեցնում՝ ՀՀ ինքնիշխան տարածք ներխուժման վերաբերյալ, և թե Սև լճի տարածքը, որտեղ դիրքավորվել են Ադրբեջանի զինված ուժերը, ադրբեջանական է։ «Մենք մեր հողի վրա ենք, Գարագյոլը (Սև լիճը- խմբ.) մերն է, մյուս տարածքներն էլ մերն են։ Մենք վերադարձանք։ Այդ տարածքը 30 տարի եղել է հայերի մոտ։ Եթե սահմանն անցնում էր այն տարածքով, որի մասին խոսում էին հայերը, ապա ինչո՞ւ նրանք այնտեղ չմնացին, ի՞նչ է տեղի ունեցել։ Երբ մենք եկանք ու կանգ առանք, նրանք հայտարարեցին, որ մենք մեր տեղում չենք։ Մենք կանգնած ենք այն վայրում, որտեղ որ պետք է, և եթե ցանկանանք, կկանգնեն այն տեղերում, որտեղ կուզենք»,— հայտարարել է Ալիևը:
Ալիևի հայտարարությունից բավական ժամանակ առաջ թե՛ Ֆրանսիայի և թե՛ Միացյալ Նահանգների, ինչպես նաև Եվրոպական խորհրդարանի մեկ տասնյակից ավել պատգամավորներ բացահայտ կերպով կոչ են արել Ադրբեջանին դուրս բերել զորքերը Հայաստանի տարածքից և սկսել բանակցային գործընթացը սահմանազատման վերաբերյալ։
Ամփոփելով՝ նշենք, որ պատերազմից մեկ տարի անց Ադրբեջանը շարունակում է սպառնալիքների և ուլտիմատումների լեզվով խոսել խաղաղության մասին՝ ի տարբերություն Հայաստանի, որը հստակ քայլեր է անում բանակցությունները վերսկսելու և խաղաղության գործընթացը մեկնարկելու ուղղությամբ:
Թեգեր` ԱդրբեջանԵԱՀԿ Մինսկի խումբկառավարության ծրագիրՀայաստանՆիկոլ Փաշինյան
Հետաքննություններ և խորքային ուսումնասիրություններ
Ալիևը օգոստոսին պարգևատրել է զոհված հայ զինծառայողի մարմինը խոշտանգողին
14:51, 19 Սպտ, 2022
Ադրբեջանի պաշտպանության նախարարությունը սեպտեմբերի 17-ին հայտարարել էր հետաքննություն սկսելու մասին այն բանից հետո, երբ համացանցում տարածվեց հայ կին զինծառայողի մարմնի...
Հետաքննություններ և խորքային ուսումնասիրություններ
Ուկրաինացի հայտնի երգչի համերգը Բաքվում չեղարկվել է. ինչն էր պատճառը (ժամանակագրություն)
11:41, 16 Սպտ, 2022
Ուկրաինացի հայտնի երաժիշտ Մաքս Բարսկիհի (Max Barskih) համերգը Ադրբեջանի մայրաքաղաք Բաքվում պլանավորված էր դեկտեմբերի 10-ին, սակայն Հայաստանի դեմ Ադրբեջանի հարձակման...
Տնտեսական ազատության ինդեքսը՝ շարունակական մանիպուլյացիայի առարկա
19:58, 15 Սպտ, 2022
Նախօրեին Ազգային ժողովի նիստում վարչապետ Նիկոլ Փաշինյանը, փորձելով բացատրել Հայաստանի վրա Ադրբեջանի հարձակման դրդապատճառները, ի թիվս այլնի մատնանշեց նաև Հայաստանի...
«Փաշինյանը հրաժարվել է ԱԺ-ում իր խոսքերից», «չեղարկել այցը Սամարղանդ»․ ինքնաբուխ հավաքին վերագրվող «ձեռքբերումները»
19:30, 15 Սպտ, 2022
Սեպտեմբերի 14-ին ԱԺ-ում կառավարության անդամների հետ հարցուպատասխանի ընթացքում ՀՀ վարչապետ Նիկոլ Փաշինյանը հայտարարել էր, որ «ուզում է ստորագրի մի թուղթ,...
Հետաքննություններ և խորքային ուսումնասիրություններ
Ալիևը օգոստոսին պարգևատրել է զոհված հայ զինծառայողի մարմինը խոշտանգողին
14:51, 19 Սպտ, 2022
Ադրբեջանի պաշտպանության նախարարությունը սեպտեմբերի 17-ին հայտարարել էր հետաքննություն սկսելու մասին այն բանից հետո, երբ համացանցում տարածվեց հայ կին զինծառայողի մարմնի...
Հետաքննություններ և խորքային ուսումնասիրություններ
Ուկրաինացի հայտնի երգչի համերգը Բաքվում չեղարկվել է. ինչն էր պատճառը (ժամանակագրություն)
11:41, 16 Սպտ, 2022
Ուկրաինացի հայտնի երաժիշտ Մաքս Բարսկիհի (Max Barskih) համերգը Ադրբեջանի մայրաքաղաք Բաքվում պլանավորված էր դեկտեմբերի 10-ին, սակայն Հայաստանի դեմ Ադրբեջանի հարձակման...
Տնտեսական ազատության ինդեքսը՝ շարունակական մանիպուլյացիայի առարկա
19:58, 15 Սպտ, 2022
Նախօրեին Ազգային ժողովի նիստում վարչապետ Նիկոլ Փաշինյանը, փորձելով բացատրել Հայաստանի վրա Ադրբեջանի հարձակման դրդապատճառները, ի թիվս այլնի մատնանշեց նաև Հայաստանի...
«Փաշինյանը հրաժարվել է ԱԺ-ում իր խոսքերից», «չեղարկել այցը Սամարղանդ»․ ինքնաբուխ հավաքին վերագրվող «ձեռքբերումները»
19:30, 15 Սպտ, 2022
Սեպտեմբերի 14-ին ԱԺ-ում կառավարության անդամների հետ հարցուպատասխանի ընթացքում ՀՀ վարչապետ Նիկոլ Փաշինյանը հայտարարել էր, որ «ուզում է ստորագրի մի թուղթ,...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens